stanford-oval/wikipedia huggingface dataset:
מלון הזבין
הפקה

הרבה דמויות שהופיעו בפיילוט, היו כבר קיימות בראשה של מדראנו כשהחלה לעבוד עם אנשים על התוכנית, יחד עם חבריה לבית הספר לאומנות בו למדה. במקור, היא תכננה שהפיילוט יהווה "קומדיה למבוגרים, עם אסתטיקה שטנית נדושה". לקח לה ולחבריה יותר משישה חודשים לכתוב את הפרק ולמעלה משנתיים להנפיש אותו, זאת לצד מספר טיזרים שהוכנו ופורסמו באותה תקופה כדי למשוך קהל מעריצים לסדרה. כבר בראשית העבודה על הסדרה, נודע כי הסדרה תכליל מספר דמויות להט"ביות, בהם ההומוסקסואל בשם אנג'ל דאסט, ביסקסואלית בשם צ'רלי, דמות פאנסקסואלית בשם האסק, דמות לסבית בשם ואגי ועוד מספר דמויות להט"ביות.
פרק הפיילוט של הסדרה שוחרר לערוץ היוטיוב של מדראנו באוקטובר 2019 והגיע לכ-54 מיליון צפיות עד פברואר 2021. כמה שנה לאחר יציאתו, אולפן הסרטים והסדרות, A24, קנה את הזכויות של "מלון הזבין" וזאת כדי להפיק סדרה המבוססת על הפיילוט. בדצמבר 2021, חשבון הטוויטר של "מלון הזבין" הודיע על יציאת העונה הראשונה, עם זאת, מאוחר יותר דווח כי המדבבים שהופיעו בפיילוט, לא ימשיכו לסדרה עצמה, על אף תמיכתם ביציאת הסדרה.
ב-28 באוקטובר 2022, יום השנה השלישי ליציאת הפיילוט, שוחרר טריילר בערוץ היוטיוב של מדראנו המבטיח כי הסדרה תעלה באוגוסט 2023, אך הדבר נדחה לאור שביתת אמני הטלוויזיה והרדיו. ב-23 בספטמבר 2023, פורסם בחשבון האינסטגרם הרשמי של הסדרה כי פרק הבכורה יעלה בינואר 2024, תוך הבטחה כי צפויה לסדרה גם עונה שנייה. ב-13 בדצמבר שוחרר הטריילר הרשמי של העונה הראשונה וב-18 בינואר עלה פרק הבכורה של הסדרה לאמזון פריים וידאו.
הערות שוליים

↑  Dumas, Zoe (2 ביולי 2023). "Why Helluva Boss Is the Best Web Series Right Now". MovieWeb. ארכיון מ-5 ביולי 2023. נבדק ב-5 ביולי 2023. {{cite web}}:  (עזרה)
↑  Noraas, Dana (13 בנובמבר 2022). "'Hazbin Hotel': Everything We Know So Far About the A24 Animated Series". Collider. ארכיון מ-5 ביולי 2023. נבדק ב-5 ביולי 2023. {{cite web}}:  (עזרה)
↑  Rupnarine, Nerissa (24 ביולי 2020). "Dr. Stone's Senku Could Be Groundbreaking for Asexual Anime Representation". CBR. ארכיון מ-16 בספטמבר 2020. נבדק ב-5 בנובמבר 2020. {{cite web}}:  (עזרה)
↑  Milligan, Mercedes (30 באוקטובר 2019). "News Bytes: 'Sarah & Duck' Quacks Back in US, Check in to 'Hazbin Hotel,' Tellys Get Immersive & More". Animation Magazine. ארכיון מ-8 בינואר 2020. נבדק ב-18 בנובמבר 2019. {{cite web}}:  (עזרה)
↑  Medrano, Vivienne [@vivziepop] (11 באוקטובר 2018). "Angel and Alastor are old men who don't understand anything anymore 👍 I hope everyone on this #NationalComingOutDay2018 stays safe and stays proud 🥰" (Tweet). נבדק ב-24 בדצמבר 2019 – via Twitter. {{cite web}}:  (עזרה)
↑  Amidi, Amid (7 באוגוסט 2020). "A24 Picks Up Online Pilot 'Hazbin Hotel' For Series". Cartoon Brew. ארכיון מ-7 במרץ 2021. נבדק ב-24 באפריל 2021. {{cite web}}:  (עזרה)
↑  Coulston, John Connor (17 בינואר 2022). "TV Show Replacing Most Its Cast in Startling Shakeup". PopCulture. ארכיון מ-18 בינואר 2022. נבדק ב-4 בפברואר 2022. {{cite web}}:  (עזרה)
↑  Medrano, Vivienne (2022-10-28). "HAPPY ANNIVERSARY #HazbinHotel". YouTube. ארכיון מ-3 בספטמבר 2023. נבדק ב-2023-09-03. {{cite web}}:  (עזרה)
↑  White, Peter (28 בספטמבר 2023). "'Hazbin Hotel' Animated Series from A24 & Bento Box Lands at Amazon". ארכיון מ-21 בנובמבר 2023. נבדק ב-28 בספטמבר 2023. {{cite web}}:  (עזרה)
| --- | --- |
בקרת זהויות :  MusicBrainz work: 2e343ee2-318a-4f78-9d98-2da0a2217aef
אור אבנר

| --- | --- |

 מדינה:  ישראל 
 מטה הארגון:  רמלה 
 מייסדים:  לב לבייב 
 תקופת הפעילות:  1992–הווה (כ־33 שנים) 
 
קרן אור אבנר וחנה היא קרן פילנתרופית שנוסדה בשנת 1992 על ידי איש העסקים לב לבייב ומממנת מערכת חינוכית ליהודים בחבר המדינות ולעולים מברית המועצות. הקרן כוללת גנים, בתי ספר, מחנות קיץ ומכוני הכשרה ללימוד, במגוון תחומים ובהשפעת חסידות חב"ד.
עם התפרקותה של ברית המועצות בתחילת שנות ה-90 החל לבייב לעסוק בפעילות עסקית במזרח אירופה, ובהוראת הרבי מליובאוויטש החל במקביל גם בפעילות פילנתרופית שמטרתה סיוע בשיקום חיי הדת היהודיים בחבר המדינות.
בברית המועצות לשעבר הקרן מנוהלת על ידי המנכ"ל הרב דוד מונדשיין תחת פיקוחו של הרב הראשי לרוסיה בערל לאזאר.
הקרן בישראל מנוהלת על ידי המנכ"ל הרב יהודה בלוי.
בארצות הברית הקרן מנוהלת על ידי המנכ"ל הרב זלמן זבולונוב.
הקרן קרויה על שם הוריו של לב לבייב, אבנר וחנה לבייב. גם לבנו קרא אור אבנר.
אור אבנר בישראל

רשת החינוך אור אבנר וחנה הוקמה לפני למעלה מעשור במדינת ישראל - במטרה לחזק ולבסס את המורשת הדתית היהודית והזיקה לתורה, לעם ולארץ בעיקר בקרב עולי חבר המדינות, וכן לרומם את מעמדם הרוחני, הכלכלי והחברתי של בני הקהילה הבוכרית בישראל.
רשת החינוך התמחתה בפעילות חינוכית בקרב תלמידים עולים חדשים וסיוע בקליטתם. פעילות זו גובתה בתרומות לפיתוח תוכניות לימודים, בהדרכה והטמעה של תוכניות חברתיות ובתוספת שעות לימודים ובמתן שירותים תומכי חינוך נוספים על מנת לקדם את מוסד החינוך.
במסגרת זו פעלה ופועלת רשת החינוך - בשיתוף עם משרד החינוך והרשויות המקומיות - וסייעה לבתי ספר קולטי עלייה מכל מגזרי החינוך (ממלכתי דתי, מוכרים ובבעלות רשתות חינוך המוכרות) בכל רמות הגיל: גני ילדים, בתי"ס יסודיים ועל-יסודיים למשך תקופות קצובות אשר ברובן הוגדרו מראש.
בין בתי הספר הללו ניתן למנות בעיקר בתי ספר הפועלים ברשויות המוכרות כפריפריה חינוכית כקרית מלאכי, אשדוד, לוד, אילת, דרום תל אביב, רמלה, אור יהודה, קריית ים ודימונה.
נכון ל-2010 אור אבנר מפעילה מוסדות חינוך בכל רמות הגיל בערים אור יהודה, רמלה וקריית ים. כמו כן תומכת אור אבנר בתיכון פנימייתי לבנים - נעל"ה ובמכון להכשרת רבנים 'אור אבנר - חב"ד' הפועלים בכפר הנוער כפר צבי סיטרין.
בשנת 2007 הקימה רשת אור אבנר וחנה גם את פרויקט "זמן מסע" שמטרתו העצמת הזהות הדתית בבתי ספר יסודיים ממלכתיים בישראל בכיתות א'-ו'. הפרויקט יושם בלמעלה מ-70 בתי ספר ברחבי ישראל וזכה לתגובות מעורבות בעיתונות. עקב התנגדות משרד החינוך לפרויקט ודרך פעולתו נאסרה בחוזר מנכ"ל מיוחד קיום והפעלת תוכנית הלימודים.
רשת החינוך בישראל מנוהלת על ידי המנכ"ל הרב יהודה בלוי.
אור אבנר בארצות הברית

בארצות הברית מפעילה רשת אור אבנר את "קווינס גימנסיה" אשר מאחדת סביבה אשכול מוסדות חינוך אשר פועלים לחינוך מאות רבות של תלמידים אשר למדו בעבר במערכת ה"פאבליק סקול" אשר הרשת פעלה לקליטתם בתוכה על מנת להצילם מהתבוללות.
מערכת חינוך זו הוקמה גם היא בתרומתו של מר לבייב. רשת החינוך בארצות הברית מנוהלת על ידי המנכ"ל הרב זלמן זבולונוב.
אור אבנר בברית המועצות לשעבר

קרן אור אבנר בברית המועצות עובדת בשיתוף פעולה עם כמה גופים מרכזים, ביניהם פדרציית הקהילות היהודיות של רוסיה, וקרן משפחת רוהר, בראשותם של סמי רוהר ממיאמי ובנו ג'ורג' רוהר מניו יורק. קרן רוהר היא התומכת הגדולה והמרכזית ביותר בשיקום החיים היהודיים בברית-המועצות לשעבר.
כיום, בלמעלה מ-300 ערים באזורים שהיוו את ברית המועצות ישנם שלוחים וקהילה של חב"ד. בחסות איגוד הקהילות היהודיות בחחבר המדינות פועלים 54 גני ילדים של אור אבנר, 72 בתי ספר יסודיים, 12 בתי ספר תיכוניים וכן 5 מוסדות להשכלה גבוהה. מספר הלומדים במוסדות אלו מגיע ל-15,000.
המשרד הראשי של אור אבנר בברית המועצות ממוקם בעיר מוסקבה. בעיר עצמה מתנהלת מערכת מסועפת של ארגונים ומוסדות, ולמעלה מ-80 משפחות הנמנות עם חב"ד פועלות בה בתפקידי שליחות.
בנוסף לפעילות השוטפת נשלחים בתקופת החגים ובפסח מאות בחורי ישיבה מישיבות חב"ד בישראל ובארצות הברית לקהילות היהודיות שבהן אין שליח באופן קבוע ועורכים בהן תפילות וסדרים ציבורים.
באוקראינה הקימה הקרן את "כפר החינוך אור אבנר" ליד העיר ז'יטומיר ובו מוסדות לימוד ליתומים, מקוה טהרה, בית כנסת, מלונית ומסעדה כשרה.
ראו גם

כפר צבי סיטרין
פדרציית הקהילות היהודיות של רוסיה
יהודי אזרבייג'ן (ארגון)
הערות שוליים

↑  אתר בית ספר וגנים אור אבנר למצוינות, קריית ים
| --- | --- |
בקרת זהויות :  NLI: 987007311774705171  VIAF: 151807868   WorldCat (עם VIAF): 151807868 
נשיא אזרבייג'ן אילהם אלייב מבקר בבית ספר חדש של אור אבנר (אנ') בעיר באקו, 2010. בין היתר נצפים מימין לשמאל: הרב בערל לאזאר, הנשיא אלייב, יו"ר הקונגרס היהודי האירו-אסייתי אהרון פרנקל, לב לבייב, הגברת הראשונה מהריבאן אלייבה והראשון לציון הרב שלמה משה עמאר
אירית ר. קופר

| --- | --- |

אירית ר. קופר, 2009
 לידה:  13 בינואר 1929 מינסק מזובייצקי, רפובליקת פולין 
 פטירה:  23 בספטמבר 2021 (בגיל 92)
 מדינה:  ישראל 
 תחום כתיבה:  ספרות לבני נוער, רומנים למבוגרים
 סוגה:  ספרות מקור אוטוביוגרפית
 פרסים והוקרה:  "סופרת אורחת" מטעם משרד החינוך בבתי ספר בכל הארץ תשס"ח-תשס"ט 2006 - 2008
 
אירית רומנו קופר (13 בינואר 1929 - 23 בספטמבר 2021) הייתה סופרת ישראלית. בתקופת השואה נדדה כילדה בין כפרים והגיעה למנזר בו חיה בשם מושאל. תקופה זו היא הרקע לכתיבתה לבני נוער וגם למבוגרים. במקצועה הייתה מורה ובהמשך הפכה לאשת עדות בבתי-ספר, ביד ושם, ובמכון משואה. כתבה 25 ספרים.
ביוגרפיה

אירית ר. קופר נולדה בעיירה מינסק-מזובייצקי שבפולין בשם אירקה לוין וכונתה גם איטה או איטל'ה. בתעודת לידה שהשיגה מכומר פולני נקראה בולסלבה קובלצ'יק. בין השנים 1935–1938 למדה בבית ספר עממי כיתות א'-ג'. היו לה שלוש אחיות, משפחתה נספתה בתקופת השואה, והיא היחידה ששרדה. ב-13 בספטמבר 1939, נכנסו הגרמנים לעירה. בשנת 1940 קיבלו היהודים הוראה להיכנס לגטו. בתחילה היה הגטו פתוח ללא גדר וחומה. אמה זיסל הייתה נושאת סחורה על הגב, ומוכרת בכפרים בסביבה או בשוק. האחות הגדולה ולפעמים גם אירקה, היו יוצאות עם האם לכפרים.
באביב 1942 אמה של אירקה העבירה אותה מהגטו לאיכר פולני בהבטיחה לבוא בסתיו ולקחתה הביתה. האם לא חזרה. אירקה לא ידעה על חיסול הגטו באוגוסט 1942; היא נשארה בכפר והפולנים לא סיפרו לה. היא הייתה רועת צאן בכפר. בכפר נודע שהיא יהודייה, והמשפחה גירשה אותה. אירקה נדדה בין הכפרים, לימדה את עצמה להתפלל כמו הנוצרים, עד שהגיעה למנזר איגנצוב (7.5 ק"מ מהעיר מינסק-מזובייצקי). במנזר היא נשארה עד תום המלחמה בזהות הבדויה שהשיגה בתקופת נדודיה.
בתום המלחמה נקלטה אירקה בבית היתומים הלנובק שבלודז' שם התארגנה קבוצה לקיבוץ מעפילים, משם עברה עם הקבוצה למחנה העקורים פלדפינג שבגרמניה ליד מינכן. במחנה העקורים אורגנה קבוצה גדולה של בני-נוער לעלייה לארץ שהפליגה מנמל מרסיי באוניית המעפילים יגור כשעל סיפונה 754 עקורים מאירופה, רבים מהם בני-נוער. האונייה נתפסה על ידי הבריטים והמעפילים גורשו למחנות המעצר בקפריסין - שם שהו שלושה חודשים. לאחר מכן קיבלו הנערים והנערות אישור כניסה לארץ-ישראל ובהגיעם לנמל חיפה בשנת 1946 נשלחו לשבועיים למחנה המעצר בעתלית.
קבוצת עליית הנוער ואירית קופר בתוכה יצאה לקיבוץ דן. שם חזרה לרעות את הצאן. בשנת 1948 התגייסה לצה"ל. היא חזרה לקיבוץ אך מאחר שלא אישרו לה יציאה ללימודים עזבה את הקיבוץ בחוסר כול (קורותיה וקשייה בתקופה זו מסופרים בספרה "תרמיל וזוג נעליים"). בין השנים 1952–1953 למדה הוראה בסמינר למורים בכפר הנוער בן שמן בתקופת ניהולו של אריה סימון. לאחר מכן הקימה משפחה עם בעלה מארק רומנו והם קבעו את ביתם בהרצליה. בשנים 1971 - 1975 למדה וסיימה תואר ראשון בספרות עברית והיסטוריה של עם ישראל מטעם האוניברסיטה העברית בירושלים. במשך שלושים שנה עבדה כמורה ברמת השרון ובהרצליה. בשנת 1980 פרשה מן ההוראה.
משנת 1977 הוציאה לאור 25 ספרים. רובם לבני נוער וכמה מהם רומנים למבוגרים. אירית ראתה ייעוד בכתיבה והעברת הסיפור לדורות הבאים. זו גם הסיבה שבאותן שנים החלה למסור עדות בבתי-ספר ובמכונים העוסקים בתקופת השואה. רוב שעותיה הוקדשו לכתיבה ומסירת עדות.
ספרים שכתבה

בקצה היער, הוצאת הקיבוץ המאוחד, תשל"ז.
כחלוף הכל, הוצאת הקיבוץ המאוחד, תש"מ.
בטרם יבוא האביב, הוצאת הקיבוץ המאוחד 1990.
שער עלייה, עם עובד, תשנ"א 1990.
התזכריני קריסטינה? ספרית פועלים, תשנ"ד 1994.
אל אותם הכפרים, ידיעות ספרים, ספרי חמד, 1997.
אמא, תגידי: זה נכון? דני ספרים, 1998.
שלום, יוסל'ה!, דני ספרים, 1998.
בלילות שבת, תל אביב, ידיעות ספרים, ספרי חמד, 2000.
נעלה בכל הדרכים, דני ספרים, 2000.
את כועסת עליי?, אסטרולוג, 2001.
החצר שלי, אסטרולוג, 2003.
הכול בגלל המלחמה, דני ספרים, 2004.
תרמיל וזוג נעליים, אסטרולוג, 2004.
נשיט סירות נייר, הוצאת כרמל, תשס"ו 2005.
בטרם בוא המבול, כרמל, תשס"ח 2008.
למחרת היום, כרמל, תש"ע 2010.
טנגו באחד במאי, כרמל, תשע"ב 2011.
בין עצי היער, דני ספרים, 2012.
13 סיפורים, כרמל, תשע"ג 2013.
לאור היום, כרמל, תשע"ד 2013.
סוף קיץ, ספרי מקור, 2014.
המחבוא, ספרי מקור, 2014.
בסתיו אשוב הביתה, כרמל, תשע"ה 2015.
חיי סבתא שלי, בהוצאה עצמית, תשע"ה 2015.
רבים מספריה נכתבו בכתב ידה, והוקלדו בידי צביה אליאסי.
גלריה

הבית והגינה של הסופרת
כלי הנחושת מזכירים לה את ביתה בפולין
הערות שוליים

↑  אירית רומנו קופר באתר יד ושם
↑   עדותה של אירית רומנו, סרטון בערוץ "משואה - המכון הבינלאומי ללימודי השואה", באתר יוטיוב (אורך: 7:38)
| --- | --- |
בקרת זהויות :  NLI: 987007310542105171  PLWABN: 9810542871505606  BnF: cb15538908h (data)  GND: 1113881682  ISNI: 0000 0001 1890 8648  LCCN: n80162160  VIAF: 32307775   WorldCat (עם VIAF): 32307775
Creature Commandos (סדרת טלוויזיה)

| --- | --- |

הפוסטר הראשון של הסדרה.
 מבוסס על:  "Creature Commandos" מאת ג'י. מ. דמאטיס ופט ברודריק
 סוגה:  גיבורי-על
 כותבים:  ג'יימס גאן
 מדבבים:  פרנק גרילו מריה בקלובה אינדירה וארמה זואי צ'או אלן טודיק דייוויד הארבור שון גאן
 ארץ מקור:  ארצות הברית ארצות הברית
 שפות:  אנגלית 
 מספר עונות:  1 
 מספר פרקים:  7 
 הפקה
 מפיקים בפועל:  ג'יימס גאן פיטר ספרן
 חברת הפקה:  Warner Bros. Animation אולפני די.סי
 הפצה:  Max 
 מוזיקה:  קווין קיינר קלינט מנסל
 שידור
 רשת שידור:  Max
 תקופת שידור מקורית:  5 בדצמבר 2024 – הווה
 קישורים חיצוניים
 אתר רשמי
 דף התוכנית ב-IMDb
 
יצורי הקומנדו (באנגלית: Creature Commandos) היא סדרת גיבורי-על מונפשת אמריקאית המופקת על ידי אולפני די.סי ומבוססת על דמויתיהם של חברי הצוות "Creature Commandos" מבית DC קומיקס.
הסדרה עלתה לשירות "HBO Max" ב-5 בדצמבר 2024, והיא מהווה חלק בשלבו הראשון של היקום הקולנועי של DC החדש, "אלים ומפלצות".
תקציר

בעקבות אירועי העונה הראשונה של פיסמייקר (2022), אמנדה וולר כבר אינה מסוגלת לסכן חיי אדם עבור פעולותיה החשאיות כפי שעשתה עם יחידת המתאבדים וצוות פיסמייקר. במקום זאת, היא מרכיבה צוות של מפלצות בשם "קומנדו היצורים".
צוות המדבבים

פרנק גרילו – ריק פלאג האב, מנהיג קומנדו היצורים  ואביו של מנהיג "יחידת המתאבדים" לשעבר, ריק פלאג הבן.
מריה בקלובה – הנסיכה אילנה רוסטוביץ'
אינדירה וארמה – כלתו של פרנקנשטיין חברה בקומנדו היצורים ואשתו של פרקנשטיין.
זואי צ'או – נינה מזורסקי, מדענית אמפיבית וחברה בקומנדו היצורים.
אלן טודיק – דוקטור זרחן, מדען שהפך לרדיואקטיבי לצמיתות בעקבות תאונה וחבר בקומנדו היצורים.
דייוויד הארבור – אריק פרנקנשטיין, חבר בקומנדו היצורים ובעלה של הכלה.
שון גאן –
G.I. רובוט, אנדרואיד צבאי וחבר בקומנדו היצורים.
ויזל, סמור אנתרופומורפי וחבר לשעבר ביחידת המתאבדים. גאן שב לגלם את דמותו של ויזל לאחר שגילם אותו לראשונה בסרט "יחידת המתאבדים".
סטיב אייג'י – ג'ון אקונמוס, סוהר בבית הסוהר "בל ריב". אייג'י שב לגלם את דמותו של אקונמוס לאחר שגילם אותו לראשונה ב"יחידת המתאבדים" ו"פיסמייקר".
ויולה דייוויס – אמנדה וולר, סוכנת ממשלתית אכזרית האמונה על פתיחת כוח המשימה. דייוויס שבה לגלם את דמותה של וולר מסרטים קודמים ביקום הקולנועי של DC.
אניה צ'אלוטרה – סירסי
הפקה > רקע

באוקטובר 2018, נשכר ג'יימס גאן לכתוב ולביים את "יחידת המתאבדים" (2021), סרט המשך עצמאי לסרט "יחידת המתאבדים" (2016). במסגרת פיתוח הסרט, עבד גאן עם המפיק פיטר ספרן, שהיה אמון על הפקת הסרטים "אקוומן" (2018) ו"שהאזאם"(2019); מאוחר יותר, השניים שיתפו שוב פעולה בהפקת סדרת הספין אוף, "פיסמייקר" (2022–), עבור שירות הזרמת המדיה "HBO Max".
באפריל 2022, נמסר על מיזוגה של "WarnerMedia" חברת-האם של אולפני "האחים וורנר" עם חברת "דיסקברי" ועל הפיכתה ל"האחים וורנר דיסקברי", בראשות הנשיא והמנכ"ל דייוויד זאסלב. החברה החדשה התעתדה לארגן מחדש את "DC Entertainment" וזאסלב החל בחיפושים אח מפיק שישמש כמקביל לנשיא אולפני מארוול, קווין פייגי, שיהיה אמון על ניהול חברת-הבת החדשה. ב-25 באוקטובר 2022, נמסר על מינוי גאן ופיטר ספרן כיושבי ראש ומנכ"לים שותפים של אולפני די.סי החדשים, זאת על מנת שיפיקו יקום משותף חדש עבור DC קומיקס, שיהיה תחת פיקוחם. שבוע לאחר תחילת תפקידם החדש, השניים החלו לפתח תוכנית של 8–10 שנים עבור יקום DC חדש (DCU) שיהיה "אתחול רך" עבור היקום הקולנועי של DC. גאן וספרן הצהירו כי אחדים מחברי צוות השחקנים של "יחידת המתאבדים" ו"פיסמייקר" ישובו ליקום החדש, ויישאר רק "זיכרון גס" מאירועי הפרויקטים הללו.
הפקה > פיתוח

בינואר 2021, הצהיר גאן כי יש לו רעיונות לסדרות ספין אוף נוספות עבור "יחידת המתאבדים" מעבר ל"פיסמייקר", וחודש לאחר מכן, אישר נשיא "DC Films", וולטר חמאדה, את תוכניותיהם לפיתוח פרויקטים נוספים עם גאן. שנה לאחר מכן, חשף גאן שהוא שוקד על פיתוח סדרת טלוויזיה חדשה עבור DC, ובשלהי ינואר 2022 אושר כי הסדרה תתבסס על דמות שהופיעה ב"יחידת המתאבדים". נכון למועד דיווח זה, טרם אישרה "HBO Max" את הפקת הסדרה החדשה וטרם החלה כתיבתו, אך נמסר כי השירות התלהבו מהקונספט אותו הגיש גאן בהתלהבות. חודש לאחר מכן, הצהיר גאן שהם "עבדו בכבדות" על הסדרה וכי פרטים נוספים ייחשפו בקרוב. גאן הוסיף כי הוא לא בהכרח מתכוון לכתוב ולביים כל ספין אוף עבור "יחידת המתאבדים" בעצמו כפי שעשה עבור "פיסמייקר". במאי 2021, נחשפה פיתוחה של סדרה שבמרכזה דמותה של אמנדה וולר, אך גאן הצהיר שספין אוף זה יהיה נפרד מפרויקט פוטנציאלי נוסף שבמרכזה וולר, אם כי הסדרה תכלול במידה מסוימת דמויות שהופיעו ב"פייסמייקר".
ב-5 בינואר 2023, אישר גאן בחשבונו האישי בטוויטר את כתיבתה של סדרה חדשה עבור היקום הקולנועי של DC. גאן אף אישר כי שליש מהתסריט כבר נכתב. ב-31 בינואר 2023, חשפו גאן וספרן את הפרויקטים הראשונים עבור היקום הקולנועי החדש של DC, בתוכם נכללה "Creature Commandos" (ובתרגום חופשי: "קומנדו היצורים"), סדרה מונפשת המבוססת על דמויותיהם של חברי צוות מבצעים חשאיים הכוללת מפלצות שונות מ-"DC קומיקס" שהתעתדה לעלות לשירות "HBO Max". בנוסף, אישר גאן כי כתיבת התסריט לסדרה, שתכלול 7 פרקים, הסתיימה, וכי הפקת הסדרה החלה.
הסדרה עתידה לשמש כ"אפריטיף" ליקום הקולנועי החדש לפני עליית הסרט "סופרמן: מורשת" לאקרנים ב-11 ביולי 2025.
הפקה > כתיבה

דמויותיהם של חברי היחידה הופיעו לראשונה בחוברת Weird War Tales #93 (1980) ונכתבו על ידי ג'י. מ. דמאטיס ופט ברודריק, שם דמויותיהם נכתבו כצוות של מפלצות שנלחם בנאצים במהלך מלחמת העולם השנייה. בניגוד לכך, עתידה הסדרה לתאר גרסה מודרנית של הצוות, הנמצא תחת פיקוחה של אמנדה וולר ובו חברים ריק פלאג האב, נינה מזורסקי, דוקטור זרחן, אריק פרנקנשטיין, כלתו של פרנקנשטיין, G.I רובוט, וויזל;. גאן אף הצהיר כי כלתו של פרנקנשטיין תהיה הדמות הראשית של הסדרה. דמויותיהם של וולר, ויזל ובנו של פלאג, ריק פלאג הבן, הופיעו בעבר בסרט "יחידת המתאבדים".
הפקה > ליהוק

לצד ההכרזה על השלב הראשון של היקום הקולנועי של DC החדש, "אלים ומפלצות", אושר כי את דמויותיהם של וולר וויזל ישובו לדבב אחיו של גאן, שון גאן, וויולה דייוויס. עוד נמסר כי תהליך הליהוק החל, וכי גאן וספרן מחפשים שחקנים שיוכלו להתחייב לגילום הדמויות בלייב אקשן במקביל לדיבובם. בשלהי פברואר 2023, נמסר כי תהליך הליהוק כמעט הושלם. באפריל, הוכרז על ליהוקם של צוות המדבבים המלא – פרנק גרילו בדמותו של פלאג; מריה בקלובה בדמותה של הנסיכה אילנה רוסוביץ', דמות מקורית שנוצרה עבור הסדרה; זואי צ'או בדמותה של מזורסקי, אלן טודיק בדמותו של דוקטור זרחן, דייוויד הארבור בדמותו של פרנקנשטיין, אינדירה וארמה בדמותה של כלתו ונמסר כי שון גאן ידבב את דמותו של G.I רובוט. בנוסף לדמותו של ויזל, וסטיב אייג'י ישוב לדבב את דמותו של ג'ון אקונמוס מ"יחידת המתאבדים" ו"פיסמייקר". על הליהוק, הצהיר גאן כי הארבור היה בחירתו הראשונה לדיבוב דמותו של פרנקנשטיין, וכי אחדים מהשחקנים כבר חתמו על גילום דמויותיהם בלייב אקשן.
הפקה > הנפשה

בשלהי ינואר 2023, נמסר כי תהליך הפקת והנפשת הסדרה החל. על כך הצהיר גאן כי הנפשה מסורתית היא דרך "לספר סיפורים ענקיים, אבל בלי להוציא, אתם יודעים, 50 מיליון דולר לפרק".
הפצה

הסדרה עלתה לשירות הזרמת המדיה "HBO Max" ב-5 בדצמבר 2024 והיא חלק בשלבו הראשון של היקום הקולנועי המאותחל של DC, "אלים ומפלצות".
בית של תורה

בית של תורה הוא מושג יסוד בחינוך החרדי, המבטא מתן חשיבות ללימוד תורה בראש סולם הערכים המשפחתי.
רקע

עולם התורה הליטאי מבוסס על חינוך מגיל צעיר למקם את לימוד התורה – בעיקר של האב במסגרת הכולל – במרכז החינוך בבית.
בחדר מחנכים ללימוד התורה בכל שעות היום ולוויתור על הנאות העולם למען זה. גם בסמינרים החרדיים מחנכים את הבנות להשקיע את כל כוחם לטובת לימוד התורה של הבעל. בנות הסמינר ברובם המכריע, בהגיען לשידוכים, מחפשות רק בחורים שמצהירים על כך שילמדו במשך חייהם ואינם מתכננים לצאת לשוק העבודה.
בסמינרים טבעו את המושג "בית של תורה" לתאר בית שמושתת על לימוד תורה ושבשביל לימוד התורה מוכנים כולם למסור את הנאתם האישית ואת רווחתם הכלכלית למען מטרה זו.
ראו גם

עולם התורה
הלסי

| --- | --- |

 לידה:  29 בספטמבר 1994 (בת 30) אדיסון, ניו ג'רזי, ארצות הברית 
 שם לידה:  אשלי ניקולט פרנג'יפאני
 שם במה:  Halsey 
 מוקד פעילות:  ארצות הברית 
 תקופת הפעילות:  מ-2014
 מקום לימודים:  Warren Hills High School 
 עיסוק:  זמרת, כותבת שירים
 סוגה:  אלקטרופופ
 שפה מועדפת:  אנגלית, אנגלית אמריקאית 
 כלי נגינה:  גיטרה, צ'לו, ויולה, כינור
 חברת תקליטים:  Astralwerks, קפיטול רקורדס, קולומביה רקורדס
 בן או בת זוג:  אוון ג'וגיה (2023–?) 
 מספר צאצאים:  1 
 פרסים והוקרה:  פרס המוזיקה של בילבורד לשיר ההוט 100 המוביל (2017)  פרס הווידאו קליפים של MTV לקליפ הקיי-פופ הטוב ביותר (2019)  GLAAD Media Award for Outstanding Music Artist (2018)  פרסי מוזיקת הדאנס הבין-לאומי (2019) 
 iamhalsey.com
 פרופיל ב-IMDb
 חתימה:  
 
אשלי ניקולט פרנג'יפאני (באנגלית: Ashley Nicolette Frangipane; נולדה ב-29 בספטמבר 1994) היא זמרת אמריקאית, הידועה בשם הבמה, הלסי (Halsey).
הלסי החלה לכתוב שירים בגיל 17, והוחתמה לראשונה בחברת התקליטים Astralwerks בשנת 2014.
בסוף שנת 2014 הוציאה הלסי את המיני-אלבום הראשון שלה, Room 93. אלבום הבכורה שלה, Badlands, יצא לאור ב-28 באוגוסט 2015, וכלל שני שירים מתוך המיני-אלבום שלה, "Ghost" ו-"Hurricane". באלבום Badlands, נמצא גם הסינגל "New Americana".
ביוגרפיה

נולדה בשם אשלי ניקולט פרנג'יפאני בניו ג'רזי, למשפחה מרקע נוצרי, כשאמה לבנה ממשפחה ממוצא איטלקי והונגרי, ואביה אפרו-אמריקאי. לה שני אחים.
בילדותה, ניגנה במספר כלי נגינה: תחילה ניגנה בכינור, ויולה וצ'לו, ובגיל 14, החלה לנגן בגיטרה אקוסטית. השיר הראשון אשר למדה לנגן על הגיטרה הוא "Fifteen", של הזמרת טיילור סוויפט.
בנערותה אובחנה עם הפרעה דו-קוטבית. כאשר הייתה בת 18, הלסי נתקלה בבעיות כלכליות, ובאמצעות המוזיקה שילמה את שכר הדירה שלה ואת חובותיה. היא הופיעה במופעים אקוסטיים רבים בערים שונות תחת שמות במה שונים.
את הכינוי הלסי (Halsey) בחרה משום שהוא היפוך אותיות של שמה הפרטי האמיתי, אשלי (Ashley). כמו כן, הלסי היה שם הרחוב בברוקלין בו נהגה לבלות כמתבגרת. הלסי תכננה ללמוד בקולג' לאמנות, אך במקום זאת למדה כתיבה יוצרת לאחר שהבינה כי לא יכלה להרשות לעצמה ללמוד אומנות.
קריירה > 2012–2014: תחילת קריירה

הלסי התחילה את הקריירה שלה על ידי פרסומי סרטונים באתר YouTube תחת שמה האמיתי. בשנת 2012, פרסמה באתר טמבלר פרודיה לשיר של טיילור סוויפט I Knew You Were Trouble וקראה לו "The Haylor Song", אשר מתאר את יחסיה של סוויפט ושל בן זוגה לשעבר, הארי סטיילס. בשנת 2014, הקליטה הלסי שיר בשם "Ghost" ופרסמה אותו באתר הזרמת המוזיקה החינמי, SoundCloud. השיר קידם אותה ובזכותו זכתה הלסי לפרסום, ובנוסף, משך את תשומת הלב של חברת התקליטים Astralwerks, אשר לבסוף החתימו אותה על חוזה הקלטות. דרך חברת ההקלטות, היא הוציאה את המיני אלבום הראשון שלה, Room 93 ב-27 באוקטובר 2014. חמישה מתוך ששת השירים מתוך המיני אלבום, כללו וידאו קליפ.
בשנת 2014 יצאה הלסי לסיבוב הופעות עם להקת הרוק הבריטית קוקס, אשר שימשה כהופעת החימום שלהם. בשנת 2015, הופיעה הלסי בפסטיבל "South by Southwest". הופעתה בפסטיבל נהייתה ההופעה המדוברת ביותר בטוויטר מבין כל ההופעות. בחודשים מרץ–אפריל של אותה השנה, שימשה הלסי כהופעת החימום בסיבוב ההופעות של "Young Rising Sons" היא בנוסף יצאה עם הלהקה Imagine Dragons לסיבוב ההופעות שלהם, "Smoke + Mirrors Tour" ושימשה כהופעת החימום שלהם בחלק של צפון אמריקה בחודשים יוני–אוגוסט 2015.
קריירה > 2014–2016: Badlands

אלבום הבכורה שלה, Badlands, יצא ב-28 באוגוסט 2015. בראיון, הלסי תיארה את האלבום כ"אלבום של פמיניסטית כועסת", אך לאחר כך הגיבה כי דבריה בראיון יצאו מהקשרם, וכי היא התכוונה ל"אלבום של אישה כועסת". בריאיון למגזין בילבורד, ביוני של אותה שנה, אמרה הלסי כי כבר התחילה לכתוב חומרים לאלבומה השני. כדי לקדם את המוזיקה שלה, השתתפה הלסי במספר ראיונות והופעות בטלוויזיה, אשר כוללים את הופעתה בתוכנית הערב עם סטיבן קולבר, ואת "Last Call with Carson Daly". במאי 2016, הוציאה את השיר "Tokyo Narita (Freestyle)", אשר הופק על ידי המוזיקאי והמפיק המוזיקלי "Lido". בנוסף, הלסי השתתפה בשיר "Closer" של צמד התקליטנים האמריקאים הצ'יינסמוקרס, אשר זכה להצלחה עולמית רבה, ואף הגיע למקום הראשון במצעד 100 המובילים של מגזין בילבורד.
קריירה > 2017–2018: Hopeless Fountain Kingdom

בשנת 2018 דיבבה את דמותה של וונדרוומן בסרט "כוח הטיטאנים! חיים בסרט". באוקטובר 2018, הוציאה את אחד מלהיטיה הגדולים ביותר; "Without Me", אשר הצליח לכבוש את פסגת מצעד הבילבורד הוט 100.
קריירה > 2019–2022: Manic

בשנת 2019 הוציאה עם הזמר יאנגבלאד את השירים "I Will Follow You Into The Dark" ו-"11 Minutes", ובנוסף השתתפה בשיר "Boy With Luv", של הלהקה BTS. מהאלבום יצא השיר המצליח "You Should Be Sad".
ב-1 במאי 2020, התארחה הלסי בסינגל "Be Kind", של המפיק מרשמלו. בשנת 2020 הופיעה ברשימה השנתית טיים 100 של מגזין טיים.
בשנת 2021 דיבבה בסרט האנימציה "לשיר 2" את דמותה של הזאבה פורשה קריסטל.
ב-27 באוגוסט 2021, הוציאה את אלבום האולפן הרביעי השלה If I Can't Have Love, I Want Power.
קריירה > 2023–הווה: The Great Impersonator

ביוני 2023 פורסם כי הלסי חתמה על חוזה הקלטות עם חברת קולומביה רקורדס לאחר שסיימה את חוזה ההקלטות שלה עם קפיטול רקורדס באפריל של אותה השנה.
בשנת 2024 שיחקה בסרט האימה "מקסין" שם גילמה את כוכבת פורנו. באוגוסט של אותה השנה, פורסם שהלסי תופיע בטקס פרסי הווידאו קליפים של MTV לשנת 2024, שיתקיים ב-11 בספטמבר 2024 בניו יורק ותבצע שיר חדש מתוך האלבום העתידי שלה. באוגוסט 2024, פורסם כי האלבום הבא של הלסי יהיה אלבום קונספט על חייה והקריירה שלה, וייקרא The Great Impersonator.